Search for:
ସୁଶାନ୍ତ ସିଂହ ରାଜପୁତଙ୍କ ମୃତ୍ୟୁର ଚାରି ମାସ ପରେ ତାଙ୍କ ସାଙ୍ଗସାଥି ଏବଂ ପ୍ରଶଂସକମାନେ ସାରା ବିଶ୍ୱରେ ବିଭିନ୍ନ ପ୍ରକାରର କାର୍ଯ୍ୟକ୍ରମ ଆୟୋଜନ କରିଥିଲେ । ତାହା ସୋସିଆଲ ମିଡିଆରେ ହ୍ୟାସଟ୍ୟାଗ୍ ହେଉ କିମ୍ବା ବିଭିନ୍ନ ସହରରେ ବାହାରିଥିବା ରାଲି , ସମସ୍ତେ ନିଜ ନିଜ ଉପାୟରେ ସ୍ୱର୍ଗତ ଅଭିନେତାଙ୍କ ପ୍ରତି ପ୍ରେମ ପ୍ରକାଶ କରିଥିଲେ । ଏହି ସମୟ ମଧ୍ୟରେ ଅଭିନେତା ଶେଖର ସୁମନ ପରାମର୍ଶ ଦେଇଛନ୍ତି ଯେ 'ଶ୍ରେଷ୍ଠ ନବାଗତଙ୍କ ପାଇଁ ଏକ ଆୱାର୍ଡ କିମ୍ବା ଏକ ସ୍କୋଲାରଶିପ୍ ସୁଶାନ୍ତଙ୍କ ଅର୍ଥରେ ସମର୍ପିତ କରାଯାଇପାରିବ' । ଏହି ସମ୍ପର୍କରେ ସେ ବିହାର ମୁଖ୍ୟମନ୍ତ୍ରୀ ନୀତୀଶ କୁମାରଙ୍କୁ ସୁପାରିଶ କରିବେ ବୋଲି କହିଛନ୍ତି ।
ଶେଖର ସୁମନ ଟ୍ୱିଟର ମାଧ୍ୟମରେ ଲେଖିଛନ୍ତି ଯେ 'ସୁଶାନ୍ତ ସିଂହ ରାଜପୁତଙ୍କ ସମ୍ମାନ ପାଇଁ ଫିଲ୍ମ ଇଣ୍ଡଷ୍ଟ୍ରି କିମ୍ବା ବିହାର ସରକାରଙ୍କୁ ବର୍ଷର ଶ୍ରେଷ୍ଠ ନବାଗତ ପାଇଁ ଏକ ଆୱାର୍ଡ ପ୍ରସ୍ତୁତ କରିବା ଉଚିତ' । ଏହା ସହିତ ସେ ଏକ ସ୍କୋଲାରଶିପ୍ ପାଇଁ ମଧ୍ୟ ପରାମର୍ଶ ଦେଇଛନ୍ତି ଏବଂ କହିଛନ୍ତି ଯେ ସେ ନିଶ୍ଚିତ ଭାବରେ ବିହାରର ମୁଖ୍ୟମନ୍ତ୍ରୀଙ୍କ ସହିତ ଏହାର ସୁପାରିଶ କରିବେ ।
I think they shld institute an award in memory of Sushant for the best newcomer of the year by the Film industry and the Bihar Govt.Or a scholarship in his name.I wd definitely recommend this to the next CM of Bihar.
ସୁଶାନ୍ତ ସିଂହ ରାଜପୁତ ଫିଲ୍ମ ଇଣ୍ଡଷ୍ଟ୍ରିର ଏଭଳି ବହୁତ କମ୍ କଳାକାରଙ୍କ ମଧ୍ୟରୁ ଥିଲେ, ଯିଏ ଏକ ବିନା ଫିଲ୍ମ ବ୍ୟାକଗ୍ରାଉଣ୍ଡ ପରିବାରରୁ ଆସିଥିଲେ ମଧ୍ୟ ସାତ ବର୍ଷର ଛୋଟ ସମୟ ସୀମା ମଧ୍ୟରେ ଏତେ ସଫଳତା ହାସଲ କରିଥିଲେ । ନିଜର ଡେବ୍ୟୁ ଫିଲ୍ମ 'କାଇ ପୋ ଛେ' ମାଧ୍ୟମରେ ଧମାକାଦାର ଡେବ୍ୟୁ କରିବା ପରେ ସେ 'ପି.କେ', 'ଏମଏସ୍ ଧୋନିଃ ଦ ଅନଟୋଲ୍ଡ ଷ୍ଟୋରୀ', 'ଛିଛୋରେ', 'ଶୁଦ୍ଧ ଦେଶୀ ରୋମାନ୍ସ' ଏବଂ 'କେଦାରନାଥ' ଭଳି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ଏଥିସହ ଫିଲ୍ମ 'ଡିଟେକ୍ଟିଭ ବ୍ୟାମକେଶ ବକ୍ସି' ଏବଂ 'ସୋନାଚିଡିଆ' ଭଳି ଫିଲ୍ମରେ ତାଙ୍କର ଅଭିନୟକୁ ପ୍ରଶଂସକ ମାନଙ୍କ ଦ୍ବାରା ବହୁମାତ୍ରାରେ ଗ୍ରହଣ କରା ଯାଇଥିଲା ।
ନିକଟରେ ଶେଖର ସୁମନ ପ୍ରଶଂସକମାନଙ୍କୁ ଅନୁରୋଧ କରିଥିଲେ ଯେ ସୁଶାନ୍ତଙ୍କୁ ଏକ 'ଶାନ୍ତିପୂର୍ଣ୍ଣ ସ୍ଥିତି'ରେ ରହିବାକୁ ଦିଆଯାଉ । ସେ କହିଛନ୍ତି ଯେ ତାଙ୍କ ମୃତ୍ୟୁ ସହିତ ଜଡିତ ବିବାଦ ମଧ୍ୟରେ ଆମେ ତାଙ୍କର 'ମଧୁର ଏବଂ କୋମଳ ସ୍ମୃତି', ସ୍ନେହ ଏବଂ ସୌହାର୍ଦ୍ଦ୍ୟ'କୁ ଭୁଲିଯିବା ଉଚିତ ନୁହେଁ । କେନ୍ଦ୍ରୀୟ ଅନୁସନ୍ଧାନ ବ୍ୟୁରୋର ଅନୁସନ୍ଧାନର ଗତି ଉପରେ ସେ ଅସନ୍ତୋଷ ବ୍ୟକ୍ତ କରିଥିଲେ ।
We shld just let Sushant be in a peaceful state.Enveloped in the brouhaha of sweet n gentle memories.Dipped in the sugar-honey goodness of warmth,affection and camaraderie .Otherwise the opportunists and the vultures wd feast on him and vandalize his purity.
ଆପଣଙ୍କୁ କହିରଖୁଛୁ ଯେ ଶେଖର, ସେହି ଅଳ୍ପ କେତେକ ଲୋକଙ୍କ ମଧ୍ୟରେ ଅଛନ୍ତି, ଯିଏ ଏହି ମାମଲାର ଆରମ୍ଭରୁ ସିବିଆଇ ତଦନ୍ତ ଦାବି କରି ଆସୁଥିଲେ ଏବଂ ସୋସିଆଲ ମିଡିଆ ମାଧ୍ୟମରେ କ୍ରମାଗତ ଭାବରେ ଏହାର ଆବଶ୍ୟକତା ଉଠାଇଥିଲେ । ସେ ମଧ୍ୟ ଏହି ଆବେଦନକୁ ନେଇ ପାଟନା ଯାଇଥିଲେ, ଯେଉଁଠାରେ ସେ କିଛି ରାଜନେତାଙ୍କ ସହିତ ଭେଟିଥିଲେ ଏବଂ ସୁଶାନ୍ତଙ୍କ ପରିବାରକୁ ମଧ୍ୟ ଭେଟି ସେମାନଙ୍କର ଏହି ଦୁଃଖର ମୁହୂର୍ତ୍ତରେ ସେମାନଙ୍କ ସହ ଜଡିତ ହୋଇଥିଲେ ।
ଉଲ୍ଳେଖଥାଉ ଯେ, ଜୁନ୍ ୧୪ ତାରିଖରେ ସୁଶାନ୍ତଙ୍କ ମୃତଦେହ ତାଙ୍କ ବାନ୍ଦ୍ରା ସ୍ଥିତ ଘରୁ ମିଳିଥିଲା । ଏହି ମାମଲାରେ ତିନୋଟି ଭିନ୍ନ ଭିନ୍ନ ପ୍ରସଙ୍ଗକୁ ତିନୋଟି ଭିନ୍ନ ଭିନ୍ନ ଏଜେନ୍ସି - ସିବିଆଇ, ପ୍ରବର୍ତ୍ତନ ନିର୍ଦେଶାଳୟ (ଇଡି) ଏବଂ ନାର୍କୋଟିକ୍ସ କଣ୍ଟ୍ରୋଲ ବ୍ୟୁରୋ (ଏନସିବି) ଅନୁସନ୍ଧାନ କରୁଅଛି । ଡାକ୍ତରଙ୍କ ଏକ ଟିମ୍ ଦ୍ୱାରା ହତ୍ୟା ପ୍ରସଙ୍ଗକୁ ପ୍ରତ୍ୟାଖ୍ୟାନ କରିବା ପରେ ସିବିଆଇ ସ୍ପଷ୍ଟ କରିଛି ଯେ ବର୍ତ୍ତମାନ ମଧ୍ୟ ସେ ପ୍ରତ୍ୟେକ ପ୍ରସଙ୍ଗକୁ ଅନୁସନ୍ଧାନ କରୁଅଛି ।
